

հավելված 5

Մրցույթ

**«Զբոսաշրջության ոլորտի վիճակագրական, տեղեկատվական**

 **համակարգի սպասարկման համար»** **(այսուհետ` Միջոցառում)**

***Մրցութային միջոցառման նկարագրությունը***

Համաձայն «Հայաստանի Հանրապետությունում զբոսաշրջության վիճակագրության վարման մեթոդի կատարելագործմանն ուղղված միջոցառումներին հավանություն տալու մասին» 2018 թվականի ապրիլի 12-ին N 14 արձանագրային որոշման՝ ՀՀ էկոնոմիկայի նախարարության կողմից իրականացվել է համապատասխան հզորությամբ սերվերի և համապատասխան համակարգչային ծրագրի ձեռքբերման աշխատանքներ։

2019 թ. դեկտեմբերին շահագործման է հանձնվել Ներգնա և արտագնա զբոսաշրջիկության տվյալների վերաբերյալ վիճակագրական ցուցանիշների ստացման համակարգը, որի կիրառման արդյունքում ապահովվում է եռամսյակային առավելագույն ճշգրիտ տվյալներ Հայաստան այցելած զբոսաշրջիկների քանակի վերաբերյալ` այդ թվում ըստ քաղաքացիության, սեռատարիքային խմբերի, սահմանային անցման կետերի, այցի տևողության, ինչպես նաև զբոսաշրջային այցելությունների թվում կրկնվող այցելությունների քանակի վերաբերյալ:

Միջոցառման շրջանակներում նախատեսվում է համակարգի անխափան աշխատանքի իրականացում, ցանցի անխափան ու անվտանգ շահագործման սպասարկում։

***Միջոցառման արդյունքները***

Համակարգի անխափան աշխատանքը իրականացնելու նպատակով, ինչպես նաև ցանցի անխափան ու անվտանգ շահագործման սպասարկումն իրականացնելու նպատակով սպասարկող ընկերությունը պարտավոր է իրականացնել հետևյալ գործառույթները.

1. Համակարգի անխափան աշխատանքի ապահովում,
2. Համակարգում առկա դերերի (Roles), օգտատերերի (Users) և համապատասխան թույլտվությունների (Permissions) կառավարում,
3. Շահագործման ընթացքում հայտնաբերված թերությունների (bugs) շտկում
4. Համակարգին նոր միացող օգտատերերի կառավարում և վերապատրաստում,
5. Տվյալների շտեմարանի աշխատանքի մոնիտորինգ և տվյալների ամբողջականության ապահովում,
6. Համակարգի աշխատանքի և տվյալների անվտանգության ապահովում,
7. Ազգային անվտանգության ծառայության տվյալների կենտրոնում տեղակայված համակարգի սերվերների ծրագրային և ապարատային համակարգերի անխափան աշխատանքի ապահովում (չի ներառում ապարատային խափանումների դեպքերում փոխարինվող մասերի ձեռք բերման գումարները),
8. Զբոսաշրջության կոմիտեի և Ազգային անվտանգության ծառայության միջև անխափան կապի ապահովում,
9. Տվյալների շտեմարանի և ծրագրային միջավայրերի կրկնօրինակում։

***Դիմելու պայմանները***

*Միջոցառման* իրականացմանը կարող են դիմել այն իրավաբանական անձինք, որոնք ունեն

1. Oracle 12 տվյալների շտեմարանի սպասարկման և կառավարման փորձ,
2. Apache Tomcat կիրառական սերվերի սպասարկման և կառավարման փորձ,
3. Jasper Reporting հաշվետվությունների կառավարման համակարգի հմտություններ,
4. Java Runtime Environment և Java լեզվի հմտություններ,
5. Linux օպերացիոն համակարգի, ծրագրային և ցանցային լուծումների կառավարման հմտություններ,
6. SQL նշանագրություն և PL-SQL լեզվի տիրապետում,
7. ծրագրային լեզուների, ծրագրային միջավայրերի, համակարգերի կիրարկումներ։

***Հետաքրքրված դիմորդները պետք է ներկայացնեն հետևյալ տեղեկատվությունը ՀՀ Էկոնոմիկայի նախարարություն համաձայն մրցութային ընթացակարգի`***

* Կազմակերպության գրանցման վկայական
* Հայտատու կազմակերպության իրավասու մարմնի որոշումը մրցույթին սույն հրավերով նախատեսված պայմաններով մասնակցելու վերաբերյալ
* Առնվազն երեք ընկերության մասին՝ այդ թվում նաև պետական կառավարման մարմիններում նմանատիպ սերվերների կարգավորման, ծրագրերի գործարկման, կարգավորման և ամբողջական սպասարկման փորձի նկարագիր
* Նախատեսվող միջոցառումների անվանումների, քանակների, գների և դրանց համար նախատեսվող ծախսերի (նաև համաֆինանսավորման) վերաբերյալ տեղեկատվություն
* Ֆինանսական առաջարկ, որը ցույց է տալիս սերվերի հետ կապված տարեկան սպասարկման վճարը և ծախսերի բաշխումը (միավորի գինը և ցանկացած այլ ծախս)
* Նախատեսվող աշխատանքների ժամանակացույց
* Ներգրավվող մասնագետների տվյալներ, ինքնակենսագրականներ

***Հաշվետվողականությունը***

Ընտրված թեկնածուն սերտորեն կհամագործակցի Զբոսաշրջության կոմիտեի միջազգային համագործակցության վարչության հետ` ստանալով անհրաժեշտ ուղղորդումներ եւ տեղեկատվություն ծրագրի ընթացքում առաջացած հարցերի վերաբերյալ, իսկ հաշվետվությունները կներկայացնի ՀՀ ԷՆ Զբոսաշրջության կոմիտեի կողմից ստեղծված մրցութային հանձնաժողովի եզրակացությանը:

***Մրցութային միջոցառման ժամկետը եւ պայմանները***

Հաշվետվությունների ներկայացման վերջնաժամկետ` դեկտեմբեր 10, 2021թ.:

***Վճարման ընթացակարգը***

Միջոցառման իրականացման համար կանխավճար չի նախատեսվում:

Սերվերի սպասարկման համար տարեկան սպասարկման վճար` համապատասխան ժամանակացույցի․

Հերթական վճարումներն իրականացվելու են համաձայն կատարված աշխատանքի արդյունքում ներկայացված հաշվետվությունների և հաշիվ ապրանքագրերի։